Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: A jogalkotásról szóló 1987. évi XI. törvény 12. § (2) bekezdése szerint „a jogszabály a kihirdetését megelõzõ idõre
Paragraph Index: 465

A jogalkotásról szóló 1987. évi XI. törvény 12. § (2) bekezdése szerint „a jogszabály a kihirdetését megelõzõ idõre nem állapíthat meg kötelezettséget, és nem nyilváníthat valamely magatartást jogellenessé”. „Következetes az alkotmánybírósági gyakorlat a tekintetben, hogy valamely jogszabály nem csupán akkor minõsülhet az említett tilalomba ütközõnek, ha a jogszabályt a jogalkotó visszamenõlegesen léptette hatályba, hanem akkor is, ha a hatálybaléptetés nem visszamenõlegesen történt ugyan, de a jogszabály rendelkezéseit — erre irányuló kifejezett rendelkezés szerint — a jogszabály hatálybalépése elõtt létrejött jogviszonyokra is alkalmazni kell.” [57/1994. (XI. 17.) AB határozat, ABH 1994, 316., 324.] A vázoltakból kitûnik, hogy az Ör. 34. § vizsgált (1) bekezdése differenciálatlan normatartalmat határozott meg, amelyben nem alkotott eltérõ szabályozást az Ör. hatálybalépése elõtt és az azt követõen megszerzett helyiségbérleti jog cseréjére vonatkozóan. Ezáltal a helyiségbérleti jog átruházását olyan, múltbeli cselekményhez kötötte, amelynek mint feltételnek a teljesítésére az Ör. hatálybalépése elõtt pénzbeli térítés nélkül helyiségbérleti szerzõdést kötött bérlõnek már nincs lehetõsége. Az Alkotmánybíróság álláspontja szerint az ilyen szabályozás ellentétes az Alkotmány 2. § (1) bekezdésében védeni rendelt jogbiztonság követelményével, ezért e szabályozás megsemmisítésére került sor.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes